
Samsung na sejmu Gamescom 2026 predstavlja diska SSD P9 in P7 z vmesnikom USB4
Vodilni model P9 in vsestranski P7 razširjata Samsungovo ponudbo prenosnih diskov SSD s povezljivostjo USB4

Podvojena zmogljivost s hitrostjo 4.000 MB/s omogoča zahtevne delovne procese, vključno z neposrednim snemanjem v ločljivosti 12K

Prvi prenosni disk SSD na svetu s kapaciteto 8 TB in USB4 ter hitrostjo 4.000 MB/s združuje visokohitrostno shranjevanje velike zmogljivosti s široko združljivostjo in dokazano vzdržljivostjo
KÖLN, Nemčija – 26. avgust 2026 – Samsung Electronics Co., Ltd., vodilni svetovni proizvajalec napredne tehnologije pomnilnikov, je danes predstavil modela P9 in P7, prenosna bliskovna diska (SSD) naslednje generacije z vmesnikom USB4. Podjetje je novo serijo P predstavilo na sejmu Gamescom 2026, največjem igričarskem dogodku na svetu, ki se od 26. do 30. avgusta odvija v nemškem Kölnu.

Serija P, zasnovana za zadovoljevanje hitro rastočih potreb po shranjevanju, ki jih povzročajo videi izjemno visoke ločljivosti, vsebine UI in obsežne igre, vključuje vodilni model P9, ki zagotavlja vrhunsko zmogljivost za profesionalne uporabnike, ter model P7, zasnovan za hitro in priročno shranjevanje v vsakodnevnih situacijah.

»Z ustvarjenjem vsebin s pomočjo UI in videov izjemno visoke ločljivosti postajajo velike količine podatkov del našega vsakdana, zato uporabniki vse bolj pričakujejo hitrejše in zanesljivejše izkušnje pri shranjevanju,« je povedal Tommy Kwon, podpredsednik in vodja ekipe za blagovno znamko, izdelke in posel pri Samsung Electronics. »Serija P je zasnovana tako, da s hitrim shranjevanjem in varnostnim kopiranjem datotek tako profesionalcem kot vsakodnevnim uporabnikom zagotavlja zmogljivost, ki jo potrebujejo za učinkovito delo v širokem spektru uporabe.«

P9: Do dvakrat večja zmogljivost z USB4

Vodilni model P9, ki ga poganja USB4, zagotavlja hitrosti zaporednega branja do 4.000 megabajtov na sekundo (MB/s) in hitrosti zaporednega zapisovanja do 3.800 MB/s, kar zagotavlja vodilno zmogljivost prenosa v branži. Njegove hitrosti zaporednega branja in zapisovanja so približno dvakrat višje kot pri prejšnji generaciji. Za primerjavo: model T9 s kapaciteto 4 terabajtov (TB) in vmesnikom USB 3.2 2x2 zagotavlja hitrosti zaporednega branja in zapisovanja do 2.000 MB/s.

P9 je tudi prvi prenosni disk SSD z 8 TB in USB4 na svetu, ki podpira hitrosti vse do 4.000 MB/s. Zaradi te ravni inovativnosti in tehnološke zmogljivosti je P9 v začetku tega leta prejel nagrado CES 2026 Innovation Award.

Z močno trajno zmogljivostjo zapisovanja P9 podpira neposredno snemanje v ločljivosti 12K za delovne procese profesionalne produkcije, kar ustvarjalcem omogoča zajemanje, shranjevanje ter urejanje velikih slikovnih datotek RAW in videov v izjemno visoki ločljivosti.

P7: Hitro, vsestransko shranjevanje za vsakodnevno uporabo

Model P7, ki prav tako vključuje tehnologijo USB4, je zasnovan za zagotavljanje hitrega in priročnega shranjevanja pri delu, zabavi in vsakodnevni uporabi. Ponuja široko združljivost z velikim razponom gostiteljskih naprav, vključno z namiznimi in prenosnimi računalniki, pametnimi telefoni, igralnimi konzolami ter fotoaparati.

P7 je uspešno prestal preskuse padca z višine 2 metrov, kot tudi preskuse odpornosti na udarce in vibracije, s čimer uporabnikom pomaga ohranjati pomembne podatke zaščitene na poti, med aktivnostmi na prostem ter v drugih mobilnih okoljih.

Razpoložljivost

Prenosni diski SSD Samusung serije P bodo na voljo v kapacitetah 1 TB, 2 TB, 4 TB in 8 TB, prodaja na globalni ravni pa se bo začela 31. avgusta.
*Razpoložljive kapacitete se lahko med trgi razlikujejo. Nekatere kapacitete bodo morda na voljo pozneje.

Priporočene maloprodajne cene proizvajalca (PMC) za model P9 bodo 339,99 USD za 1 TB, 649,99 USD za 2 TB, 1.349,99 USD za 4 TB in 2.699,99 USD za 8 TB. PMC za model P7 bodo 289,99 USD za 1 TB, 549,99 USD za 2 TB, 1.149,99 USD za 4 TB in 2.289,99 USD za 8 TB.

Za več informacij o prenosnih diskih SSD Samsung serije P obiščite spletno mesto Samsung.com.

###

O družbi Samsung Electronics Co., Ltd.
Samsung navdihuje svet in oblikuje prihodnost s transformativnimi idejami in tehnologijami. Družba na novo oblikuje svet televizorjev, digitalnih prikazovalnikov, pametnih telefonov, nosljivih naprav, tabličnih računalnikov, gospodinjskih aparatov, omrežnih sistemov ter pomnilniških rešitev, sistemskih rešitev LSI in proizvodnje čipov. Samsung napreduje tudi na področju tehnologij medicinskega slikanja, rešitev za ogrevanje, prezračevanje in klimatizacijo (HVAC) ter robotike, hkrati pa prek podjetja Harman ustvarja inovativne izdelke za avtomobilsko in avdio industrijo. S svojim ekosistemom SmartThings, odprtim sodelovanjem s partnerji in vključevanjem umetne inteligence v svojo celotno ponudbo Samsung zagotavlja nemoteno in inteligentno povezano izkušnjo. Za najnovejše novice obiščite Samsung Newsroom na naslovu news.samsung.com.

